Stock Aitken Waterman

Stock Aitken Waterman,atau dikenali sebagai SAW, merupakan trio yang terdiri daripada penulis lagu dan penerbit UK yang banyak menghasilkan kejayaan sepanjang akhir 1980-an dan awal 1990-an. Mereka bertiga dikenali kerana kejayaan dalam penulisan lagu yang menghasilkan lebih 100 UK top 40 hits, menjual 40 juta rakaman dan memungut hasil £60 million (kira-kira $103.78 juta). Mereka terdiri daripada Mike Stock, Matt Aitken dan Pete Waterman.

Perjalanan kerjaya 
Setelah bertemu dengan Matt Aitken dan Mike Stock, Peter Waterman menghubungi kedua-duanya pada 15 Januari 1984. Aitken dan Stock bekerjasama sebagai penerbit di bawah syarikat yang baru dibentuknya, Pete Waterman Limited (PWL). Hasil kerjasama mereka berjaya menempatkan lagu Anna Maria Lena yang dinyanyikan oleh penyanyi Greece, Andy Paul pada Mei 1984 menerusi Eurovision Song Contest. Pada mulanya, Stock, Aitken & Waterman menumpukan kepada genre Hi-NRG. Antara lagu ciptaan mereka yang bergenrekan Hi-NRG ialah "You Think You're a Man" (Divine) dan "Whatever I Do" oleh Hazell Dean. Puncak kejayaan Kerjaya mereka tiba setelah lagu mereka, "You Spin Me Round (Like a Record)" yang dibawakan "Dead or Alive" mendapat tangga pertama di carta single UK. 

Kejayaan Dead or Alive dan gaya muzik Stock, Aitken & Waterman menarik perhatian kumpulan pop wanita Bananarama. Salah seorang anggotanya, Siobhan Fahey melahirkan niatnya kepada Stock, Aitken & Waterman untuk merakam semula lagu "Venus" yang pernah dibawakan Shocking Blue. Di Amerika Serikat, lagu "Venus" dari Bananarama berjaya menakluk tangga pertama di Billboard Hot 100. Trio Stock Aitken & Waterman akhirnya menjadi penerbit utama Bananarama. Kolaborasi bersama Bananarama menghasilkan sejumlah lagu-lagu popular seperti , "Love in the First Degree", "I Can't Help It", dan "I Heard a Rumour".

Artis dan organisasi yang pernah bekerjasama dengan Stock, Aitken & Waterman

Lagu-lagu popular 
Berikut ini adalah lagu ciptaab Stock, Aitken & Waterman yang pernah menduduki carta lagu di UK:
 1985 "You Spin Me Round (Like a Record)", Dead or Alive
 1987 "Respectable", Mel & Kim
 1987 "Let It Be", Ferry Aid, lagu hit Beatles yang dinyanyikan semula
 1987 "Never Gonna Give You Up", Rick Astley
 1988 "I Should Be So Lucky", Kylie Minogue
 1989 "Especially for You", Kylie Minogue & Jason Donovan
 1989 "Too Many Broken Hearts", Jason Donovan
 1989 "Hand on Your Heart", Kylie Minogue
 1989 "Ferry Cross the Mersey", Christians, Holly Johnson, Paul McCartney, Gerry Marsden & SAW, lagu tahun 1964 milik Gerry and the Pacemakers yang dinyanyi semula
 1989 "Sealed with a Kiss", Jason Donovan, single tahun 1960 dari Four Voices 1960 yang dinyanyikan semula
 1989 "You'll Never Stop Me Loving You", Sonia
 1989 "Do They Know It's Christmas?", Band Aid II
 1990 "Tears on My Pillow", lagu tahun 1958 milik Little Anthony and the Imperials dinyayikan semula oleh Kylie Minogue.

Selain itu, lagu "Venus" dari Bananarama dan "Together Forever" dari Rick Astley pernah menduduki puncak tangga Billboard Hot 100 walaupun tidak berjaya di UK.

Pautan luar 
 Situs resmi Pete Waterman Ltd. (PWL)
 Diskografi dan koleksi informasi tidak resmi tentang Stock, Aitken & Waterman 

Penggubah Britain
Penerbit Britain